Mauro Picone

Matemàtich.
Mauro Picone a l'era nassù a Lercara Friddi ai 2 ëd magg dël 1885 e a l'é mòrt a Roma j'11 ëd giugn dël 1977.

Durant la prima guèra mondial a l'ha fàit sò servissi militar tanme ufissial d'artijerìa e a l'é vnù anteressà a le chestion ëd balìstica.
Picone a l'ha ancaminà soa cariera al Politécnich ëd Turin.
Peui a l'é stàit professor a Nàpoli dal 1925 al 1932, cand a l'é trasferisse a l'Università ëd Roma.

Për chiel, l'anàlisi matemàtica d'un problema a dovìa nen limitesse a lë studi dl'esistensa, dl'unicità e dla regolarità dla solussion, ma a dovìa ëdcò fornì j'utiss për la solussion numérica aprossimà dël problema, ansema a dle limitassion rigorose dl'eror fàit.

Picone a l'avìa na gròssa abilità ant ël dëscheurve dij giovo talent matemàtich e, na vira dëscoatà, a fasìa ëd tut për ancorageje e posseje.
D'àutra part a l'avìa n'anfluensa e un podèj polìtich notèivoj: dzortut durant ij darié agn dël regim fassista, chiel e Francesco Severi an pràtica a l'avìo ël contròl su na gran part ëd la matemàtica an Italia.

Picone, Mauro